วันนี้จะพาไปลองร้านอาหาร ฟลอริดา ร้านนี้อยู่ในโรงแรม ฟลอริดา พญาไท เป็นร้านเก่าแก่เช่นเดียวกับร้านคาร์ลตันที่ปิดไปแล้วครับ

บรรยากาศ: ร้านตกแต่งแบบร้านอาหาร fast food ครับ ดูเก่าๆเล็กน้อย 2 ดาว

อาหาร: เมนูที่ลองคือ ซุปข้าวโพด เป็นซุปครีมเหมือนพวกซุปกระป๋อง campbell แต่จางกว่าครับ ทานกับขนมปังร้อนๆนุ่มๆ ก็อร่อยดีครับ ต่อด้วยสลัดไก่ฉีก ผักเป็นพวกผักกาดหอม น้ำสลัดเปรี้ยว ราดด้วยไก่ฉีกกับครีมสลัด คลาสสิกดีครับ ไส้กรอกหมู ไส้กรอกชิ้นใหญ่ย่างราดซอสเกรวี่ ไส้กรอกหอมดีครับ รสชาติก็โอเค ปิดท้ายด้วยจานเด็ด สแปร์ริป หรือซี่โครงหมูอบซอส ซี่โครงเค้าจะหมักและอบจนนุ่มครับ ทาด้วยซอสบาบีคิวรสเข้มข้น อร่อยมากครับ 4.5 ดาว

บริการ: กลางๆ 3 ดาว

ราคา: 300-400 บาทต่อคน

สรุป 4 ดาวครับ